b'\n_START_ARTICLE_\nVytautas Krik\xc5\xa1\xc4\x8di\xc5\xabnas\n_START_SECTION_\nBiografija\n_START_PARAGRAPH_\nAugo daugiavaik\xc4\x97je \xc5\xa1eimoje i\xc5\xa1 5 broli\xc5\xb3 ir 1 sesers. 1978-1980 m. Tarnavo TSRS oro desantin\xc4\x97se paj\xc4\x97gose Bolgrado mieste, Ukrainoje._NEWLINE_1990 m. baig\xc4\x97 Vilniaus universiteto (VU) Teis\xc4\x97s fakulteto neakivaizdin\xc4\xaf skyri\xc5\xb3, \xc4\xafgijo teisininko kvalifikacij\xc4\x85, baud\xc5\xbeiamosios teis\xc4\x97s specializacij\xc4\x85 ._NEWLINE_Po karin\xc4\x97s tarnybos nuo 1982 m. dirbo Jonavos rajono vidaus reikal\xc5\xb3 skyriaus milicininko pareigose, bedirbdamas \xc4\xafstojo \xc4\xaf Vilniaus Universiteto teis\xc4\x97s fakultet\xc4\x85. Besimokinant VU buvo suteiktas milicijos karininko laipsnis. Dirbo milicijos skyriaus Nepilname\xc4\x8di\xc5\xb3 reikal\xc5\xb3 inspekcijos inspektoriumi, vyresniuoju ir vyriausiuoju inspektoriumi, Tarnybin\xc4\x97s ir kovin\xc4\x97s parengties vyresniuoju inspektoriumi \xe2\x80\x93 kadr\xc5\xb3 inspektoriumi (bendradarbi\xc5\xb3 kovinis ir fizinis parengiamasis darbas)._NEWLINE_Nuo 1990 m. bir\xc5\xbeelio  dirbo \xe2\x80\x9eSocialinio banko\xe2\x80\x9c Kauno skyriaus juriskonsulto pareigose, nuo 1991 m. skyriaus vyriausiojo juristo pareigose. Nuo 1992 m. vasario Jonavos V\xc4\xae \xe2\x80\x9eAzotas\xe2\x80\x9c generalinio direktoriaus pad\xc4\x97j\xc4\x97ju teis\xc4\x97s klausimais, nuo 1994 m. liepos m\xc4\x97n. iki 1994 m. gruod\xc5\xbeio m\xc4\x97n. Komercinio banko \xe2\x80\x9eLietuvos verslas\xe2\x80\x9c Jonavos skyriaus juriskonsultu, nuo 1995 m. sausio m\xc4\x97n. iki 1997 m. sausio  m\xc4\x97n. Panev\xc4\x97\xc5\xbeio miesto apylink\xc4\x97s teismo teis\xc4\x97ju, nuo 1997 m. vasario V.Krik\xc5\xa1\xc4\x8di\xc5\xabno teisini\xc5\xb3 paslaug\xc5\xb3 firmos \xe2\x80\x9eKridas\xe2\x80\x9c teisininku, nuo 1997 m. bir\xc5\xbeelio - Panev\xc4\x97\xc5\xbeio advokat\xc5\xb3 kontoros advokato pad\xc4\x97j\xc4\x97ju, nuo 1998 m. liepos Panev\xc4\x97\xc5\xbeio advokat\xc5\xb3 kontoros advokatu, nuo 2000 m. baland\xc5\xbeio Advokato V.Krik\xc5\xa1\xc4\x8di\xc5\xabno kontoros advokatu, nuo 2005 m. liepos Kai\xc5\xa1iadori\xc5\xb3 rajono apylink\xc4\x97s teismo teis\xc4\x97ju, nuo 2006 m. rugs\xc4\x97jo Panev\xc4\x97\xc5\xbeio miesto apylink\xc4\x97s teismo teis\xc4\x97ju, nuo 2011 m. vasario Panev\xc4\x97\xc5\xbeio miesto apylink\xc4\x97s teismo pirmininko pavaduotoju> ._NEWLINE_Nuo 2016 m. vasario 3 d. iki \xc5\xa1iol Panev\xc4\x97\xc5\xbeio apylink\xc4\x97s teismo Panev\xc4\x97\xc5\xbeio r\xc5\xabm\xc5\xb3 teis\xc4\x97jas._NEWLINE_Kartu su bendramin\xc4\x8diais teis\xc4\x97jais 2008 m. spalio 30 d. \xc4\xafk\xc5\xabr\xc4\x97 profesiniu pagrindu veikian\xc4\x8di\xc4\x85 asociacij\xc4\x85 "Apylinki\xc5\xb3 teism\xc5\xb3 teis\xc4\x97j\xc5\xb3 s\xc4\x85junga" (www.atts.lt), jos pirmasis ir dabartinis vadovas (pirmininkas). _NEWLINE_Ved\xc4\x99s. Turi du s\xc5\xabnus._NEWLINE_Moka rus\xc5\xb3, angl\xc5\xb3 kalbas.'